Avis juridique important

|

31979L0532

Οδηγία 79/532/EOK του Συμβουλίου της 17ης Μαΐου 1979 περί προσεγγίσεως των νομοθεσιών των κρατών μελών των αναφερομένων στην επικύρωση των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούς

Επίσημη Εφημερίδα αριθ. L 145 της 13/06/1979 σ. 0016 - 0019 Φινλανδική ειδική έκδοση: Κεφάλαιο 13 τόμος 10 σ. 0003  Ελληνική ειδική έκδοση: Κεφάλαιο 13 τόμος 8 σ. 0140  Σουηδική ειδική έκδοση: Κεφάλαιο 13 τόμος 10 σ. 0003  Ισπανική ειδική έκδοση: Κεφάλαιο 13 τόμος 10 σ. 0101  Πορτογαλική ειδική έκδοση : Κεφάλαιο 13 τόμος 10 σ. 0101

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Μαΐου 1979 περί προσεγγίσεως των νομοθεσιών των Κρατών Μελών των αναφερομένων στην επικύρωση των διατάξεων φωτισμού και φωτεινής σηματοδοτήσεως των γεωργικών δασικών ελκυστήρων με τροχούςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν οι ελκυστήρες αφορούν μεταξύ άλλων τις διατάξεις φωτισμού και φωτεινής σηματοδοτήσεως- ότι οι προδιαγραφές αυτές διαφέρουν από το ένα Κράτος Μέλος στο άλλο και, ως εκ τούτου, είναι ανάγκη να θεσπισθούν οι ίδιες προδιαγραφές από όλα τα Κράτη Μέλη είτε συμπληρωματικά είτε σε αντικατάσταση των υφισταμένων ρυθμίσεών τους, ιδίως για να  επιτραπεί η εφαρμογή για κάθε τύπο ελκυστήρα της διαδικασίας εγκρίσεως ΕΟΚ που ρυθμίζεται από την οδηγία 74/150/ΕΟΚ του Συμβουλίου της 4ηςΜαρτίου 1974 περί προσεγγίσεως των νομοθεσιών των Κρατών Μελών των αναφερομένων στην έγκριση των γεωργικών ή  δασικών ελκυστήρων με τροχούς(4)- ότι, δια της οδηγίας 78/933/ΕΟΚ(5), το Συμβούλιο εθέσπισε τις κοινές προδιαγραφές περί εγκαταστάσεως των διατάξεων φωτισμού και φωτεινής σηματοδοτήσεως των γεωργικών ή δασικών ελκυστήρων με τροχούς- ότι αυτές οι διατάξεις φωτισμού και φωτεινής σηματοδοτήσεως έχουν τα αυτά χαρακτηριστικά με εκείνες των οχημάτων με κινητήρα- ότι εφεξής οι διατάξεις που έχουν λάβει σήμα επικυρώσεως ΕΟΚ συμφώνως προς τις ήδη θεσπισθείσες οδηγίες αυτού του τομέως, εντός  του πλαισίου της εγκρίσεως των οχημάτων με κινητήρα και των ρυμουλκουμένων τους, δύνανται να χρησιμοποιηθούν επίσης για τους ελκυστήρες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Ως "ελκυστήρας, γεωργικός ή δασικός" νοείται κάθε όχημα με κινητήρα, με τροχούς ή ερπύστριες, που έχει τουλάχιστον δύο άξονες, του οποίου η λειτουργία έγκειται βασικώς στην ισχύ έλξεώς του και το οποίο είναι ειδικώς σχεδιασμένο για να έλκει,  ωθεί, φέρει ή θέτει σε κίνηση ορισμένα εργαλεία, μηχανές ή ρυμουλκούμενα προοριζόμενα για χρήση στη γεωργική ή δασική εκμετάλλευση. Είναι δυνατόν να διαρρυθμισθεί για να μεταφέρει φορτίο και συνοδούς.  2. Η παρούσα οδηγία εφαρμόζεται μόνο στους ελκυστήρες που καθορίζονται στην παράγραφο 1, που κινούνται με ελαστικά, έχουν δύο άξονες και μία εκ κατασκευής μεγίστη ταχύτητα περιλαμβανομένη μεταξύ 6 και 25 χμ/ω.   Άρθρο 2  Τα Κράτη Μέλη δεν δύνανται να αρνηθούν την έγκριση ΕΟΚ ούτε την έγκριση από εθνικής πλευράς ενός ελκυστήρα για λόγους που αφορούν:  - τους προβολείς που λειτουργούν ως φανοί πορείας και/ή φανοί διασταυρώσεως, καθώς και τους ηλεκτρικούς λαμπτήρες πυρακτώσεως για τους προβολείς αυτούς,  - τους φανούς όγκου,  - τους φανούς εμπροσθίας θέσεως,  - τους φανούς οπισθίας θέσεως,  - τους φανούς πεδήσεως,  - τους φανούς-δείκτες πορείας,  - τους αντανακλαστήρες,  - τις διατάξεις φωτισμού της οπισθίας πινακίδος κυκλοφορίας,  - τους εμπροσθίους φανούς ομίχλης καθώς και τους λαμπτήρες για τους φανούς αυτούς,  - τους οπίσθιους φανούς ομίχλης,  - τους φανούς οπισθοπορίας,  - τους φανούς σταθμεύσεως,  αν αυτοί φέρουν το σήμα επικυρώσεως ΕΟΚ το προβλεπόμενο στο παράρτημα και αν είναι τοποθετημένοι σύμφωνα με τις οριζόμενες στην οδηγία 78/933/ΕΟΚ προδιαγραφές.   Άρθρο 3  Τα Κράτη Μέλη δεν δύνανται να αρνηθούν την καταχώρηση στα μητρώα ή να απαγορεύσουν την πώληση, την έναρξη κυκλοφορίας ή τη χρήση ενός ελκυστήρα για λόγους που αφορούν:  - τους προβολείς που λειτουργούν ως φανοί πορείας και/ή φανοί διασταυρώσεως, καθώς και τους ηλεκτρικούς λαμπτήρες πυρακτώσεως για τους προβολείς αυτούς,  - τους φανούς όγκου,  - τους φανούς εμπροσθίας θέσεως,  - τους φανούς οπισθίας θέσεως,  - τους φανούς πεδήσεως,  - τους φανούς-δείκτες πορείας,  - τους αντανακλαστήρες,  - τις διατάξεις φωτισμού της οπισθίας πινακίδος κυκλοφορίας,  - τους εμπρόσθιους φανούς ομίχλης καθώς και τους λαμπτήρες για τους φανούς αυτούς,  - τους οπίσθιους φανούς ομίχλης,  - τους φανούς οπισθοπορίας,  - τους φανούς σταθμεύσεως,  αν αυτοί φέρουν το σήμα επικυρώσεως ΕΟΚ το προβλεπόμενο στο παράρτημα και αν είναι τοποθετημένοι σύμφωνα με τις οριζόμενες στην οδηγία 78/933/ΕΟΚ προδιαγραφές.   Άρθρο 4  Οι τροποποιήσεις που είναι αναγκαίες για να προσαρμοσθούν στην τεχνολογική πρόοδο οι προδιαγραφές του παραρτήματος, θεσπίζονται σύμφωνα με την προβλεπομένη στο άρθρο 13 της οδηγίας 74/150/ΕΟΚ διαδικασία.   Άρθρο 5  1. Τα Κράτη Μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Τα Κράτη Μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 6  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 17 Μαΐου 1979.  Για το Συμβούλιο Ο Πρόεδρος A. GIRAUD  (1) ΕΕ αριθ. Α 200 της 22.8.1978, σ. 8.  (2) ΕΕ αριθ. Α 39 της 12.2.1979, σ. 74.  (3) ΕΕ αριθ. Α 128 της 21.5.1979, σ. 16.  (4) ΕΕ αριθ. Ν 84 της 28.3.1974, σ.10.  (5) ΕΕ αριθ. Ν 325 της 20.11.1978, σ. 16.      ΠΑΡΑΡΤΗΜΑ  1. Προβολείς που λειτουργούν ως φανοί πορείας και/ή φανοί διασταυρώσεως καθώς και ηλεκτρικοί λαμπτήρες πυρακτώσεως για τους προβολείς αυτούς:  Το σήμα επικυρώσεως ΕΟΚ είναι το προβλεπόμενο από την οδηγία 76/761/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών Μελών των αναφερομένων στους προβολείς των οχημάτων με κινητήρα που λειτουργούν ως φανοί πορείας  και/ή φανοί διασταυρώσεως καθώς και στους ηλεκτρικούς λαμπτήρες πυρακτώσεως για τους προβολείς αυτούς(1).  Οι διατάξεις της οδηγίας 76/761/ΕΟΚ εφαρμόζονται επίσης για την επικύρωση ειδικών προβολέων για γεωργικούς ή δασικούς ελκυστήρες, προοριζομένων για τη σύγχρονη λήψη μιας φωτεινής δέσμης πορείας και μιας φωτεινής δέσμης διασταυρώσεως και διαμέτρου D  μικρότερης των 160 μμ με τις ακόλουθες τροποποιήσεις:  α) τα ορισθέντα ελάχιστα όρια φωτισμού από το σημείο 6.3 του παραρτήματος I εξάγονται από το πηλίκο:()2 2 υπό την επιφύλαξη να μη λαμβάνουν τιμές κατώτερες των εξής απολύτων ελαχίστων ορίων:  - 3 lux, είτε στο σημείο 75 R είτε στο σημείο 75 L,  - 5 lux, είτε στο σημείο 50 R είτε στο σημείο 50 L,  - 1,5 lux, εντός της ζώνης IV.  Σημείωση: Αν η εμφανής επιφάνεια του ανακλαστήρα δεν είναι κυκλική, η θεωρουμένη διάμετρος είναι η διάμετρος του κύκλου που έχει το αυτό εμβαδό με την ωφέλιμη εμφανή επιφάνεια του ανακλαστήρα.  β) αντί του συμβόλου CR που προβλέπεται στο σημείο 4.3.5 του παραρτήματος VI, το σύμβολο M, εντός ενός τριγώνου κατευθυνομένου προς τα κάτω, τίθεται επί του προβολέως- γ) στο δελτίο επικυρώσεως (παράρτημα II), το εδάφιο 1 τιτλοφορείται: "Προβολείς για γεωργικούς ή δασικούς ελκυστήρες με τροχούς".  2. Φανοί όγκου, φανοί εμπροσθίας θέσεως, φανοί οπισθίας θέσεως και φανοί πεδήσεως:  Το σήμα επικυρώσεως ΕΟΚ είναι το προβλεπόμενο από την οδηγία 76/758/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών Μελών των αναφερομένων στους φανούς όγκου, στους φανούς εμπροσθίας θέσεως, στους φανούς οπισθίας  θέσεως και στους φανούς πεδήσεως των οχημάτων με κινητήρα και των ρυμουλκουμένων τους(2).  3. Φανοί - δείκτες πορείας:  Το σήμα επικυρώσεως ΕΟΚ είναι το προβλεπόμενο από την οδηγία 76/759/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών Μελών των αναφερομένων στους φανούς-δείκτες πορείας των οχημάτων με κινητήρα και των ρυμουλκουμένων  τους(3).  4. Αντανακλαστήρες:  Το σήμα επικυρώσεως ΕΟΚ είναι το προβλεπόμενο από την οδηγία 76/757/ΕΟΚ του Συμβουλίου της 27ης Ιουλίου 1976 περί προσεγγίσσεως των νομοθεσιών των Κρατών Μελών των αναφερομένων στους αντανακλαστήρες των οχημάτων με κινητήρα και των ρυμουλκουμένων  τους(4).  5. Διατάξεις φωτισμού της οπισθίας πινακίδος κυκλοφορίας:  Το σήμα επικυρώσεως ΕΟΚ είναι το προβλεπόμενο από την οδηγία 76/760/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών Μελών των αναφερομένων στις διατάξεις φωτισμού της οπισθίας πινακίδος κυκλοφορίας των οχημάτων με  κινητήρα και των ρυμουλκουμένων τους(5).  6. Εμπρόσθιοι φανοί ομίχλης καθώς και λαμπτήρες για τους φανούς αυτούς:  Το σήμα επικυρώσεως ΕΟΚ είναι το προβλεπόμενο από την οδηγία 76/762/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών Μελών των αναφερομένων στους εμπροσθίους φανούς ομίχλης των οχημάτων με κινητήρα καθώς και στους  λαμπτήρες για τους φανούς αυτούς(6).  7. Οπίσθιοι φανοί ομίχλης:  Το σήμα επικυρώσεως ΕΟΚ είναι το προβλεπόμενο από την οδηγία 77/538/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών Μελών των αναφερομένων στους οπισθίους φανούς ομίχλης των οχημάτων με κινητήρα και των  ρυμουλκουμένων τους(7).  8. Φανοί οπισθοπορίας:  Το σήμα επικυρώσεως ΕΟΚ είναι το προβλεπόμενο από την οδηγία 77/539/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών Μελών των αναφερομένων στους φανούς οπισθοπορίας των οχημάτων με κινητήρα και των ρυμουλκουμένων  τους(8).  9. Φανοί σταθμεύσεως:  Το σήμα επικυρώσεως ΕΟΚ είναι το προβλεπόμενο από την οδηγία 77/540/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών Μελών των αναφερομένων στους φανούς σταθμεύσεως των οχημάτων με κινητήρα και των ρυμουλκουμένων  τους(9).    (1) ΕΕ αριθ. Ν 262 της 27.9.1976, σ. 96.  (2) ΕΕ αριθ. Ν 262 της 27.9.1976, σ. 54.  (3) ΕΕ αριθ. Ν 262 της 27.9.1976, σ. 71.  (4) ΕΕ αριθ. Ν 262 της 27.9.1976, σ. 32.  (5) ΕΕ αριθ. Ν 262 της 27.9.1976, σ. 85.  (6) ΕΕ αριθ. Ν 262 της 27.9.1976, σ. 122.  (7) ΕΕ αριθ. Ν 220 της 29.8.1977, σ. 60.  (8) ΕΕ αριθ. Ν 220 της 29.8.1977, σ. 72.  (9) ΕΕ αριθ. Ν 220 της 29.8.1977, σ. 83.